b'\n_START_ARTICLE_\nJosip Grgasovi\xc4\x87\n_START_SECTION_\n\xc5\xbdivljenje\n_START_PARAGRAPH_\nKot desetletni de\xc4\x8dek je leta 1949 za\xc4\x8del pod vodstvom svojega prvega u\xc4\x8ditelja Franja Dominisa igrati pozavno na ventile v Gradski glazbi Makarska. V letih 1954-1958 je obiskoval in kon\xc4\x8dal Voja\xc5\xa1ko glasbeno \xc5\xa1olo v Vukovarju in med po\xc4\x8ditnicami in pozneje leta in leta igral ob posebnih prilikah v svoji mati\xc4\x8dni godbi in je \xc5\xa1e sedaj njen \xc4\x8dastni \xc4\x8dlan._NEWLINE_Od 1958 do 1960 je slu\xc5\xbeboval kot voja\xc5\xa1ki godbenik v Tolminu in tudi sodeloval v amaterskem godalnem orkestru mesta Tolmin. Leta 1960 je dobil prekomando v Ilirsko Bistrico in se tam leta 1961 vklju\xc4\x8dil v mestni pihalni orkester kot pozavnist in baritonist in kot pomo\xc4\x8dnik dirigenta Alojza Gartnerja Dorna, za\xc4\x8del pisati razne priredbe za zabavne in pihalne orkestre._NEWLINE_Leta 1967 je dobil prekomando v Ljubljano kot solist na pozavni postal \xc4\x8dlan enega najuspe\xc5\xa1nej\xc5\xa1ih voja\xc5\xa1kih orkestrov v takratni Jugoslaviji. Takoj po prihodu v Ljubljano se je vklju\xc4\x8dil v amaterski sindikalni orkester sodi\xc5\xa1\xc4\x8da v Ljubljani, ki ga je vodil Pavle Brzulja in pozneje Lovrenc Arni\xc4\x8d, vse do leta 1978. V istih letih je sodeloval kot baritonist in pozavnist v godbi po\xc5\xa1te v Ljubljani in postal njen dirigent po gospodu Kavali\xc4\x8du od leta 1985-1986._NEWLINE_Od leta 1969 je obiskoval Akademijo za glasbo v Ljubljani na instrumentu pozavna in diplomiral leta 1973. Leta 1974 je pri\xc5\xa1el v Godbo milice (danes - Pihalni orkester Policije) kot solist na pozavni in takrat za\xc4\x8del pisati svoje skladbe. V letih 1975-1979 je po Antonu Mehletu vodil Menge\xc5\xa1ko godbo, v letih 1989-1992 pa Postojnsko godbo._NEWLINE_Najve\xc4\x8dje uspehe je do sedaj do\xc5\xbeivel s Pihalnim orkestrom Ljubljana Vi\xc4\x8d, katerega je z ostalimi ustanovitelji ustanovil in ga tudi to leto ob njegovi 35-letnici \xc5\xa1e zmeraj vodi. S tem orkestrom je leta 1988 na dr\xc5\xbeavnem tekmovanju v 3. te\xc5\xbeavnostni stopnji osvojil bronasto odli\xc4\x8dje. Leta 1992 na tekmovanju v 3. te\xc5\xbeavnostni stopnji v Grosupljem je osvojil zlato odli\xc4\x8dje. Leta 1993 v \xc5\xbdalcu v 2. te\xc5\xbeavnostni stopnji je z orkestrom osvojil zlato odli\xc4\x8dje kot najbolj\xc5\xa1i orkester. Leta 1994 je z orkestrom v 1. te\xc5\xbeavnostni stopnji osvojil srebrno odli\xc4\x8dje v Kr\xc5\xa1kem._NEWLINE_Leta 1995 je v Rivi del Garda v Italiji na mednarodnem tekmovanju osvojil bronasto odli\xc4\x8dje. Leta 1999 v 1. te\xc5\xbeavnostni stopnji na tekmovanju v Kr\xc5\xa1kem osvojil bronasto odli\xc4\x8dje. Istega leta je v mo\xc4\x8dni mednarodni konkurenci poljskih, \xc4\x8de\xc5\xa1kih in slovenskih orkestrov v Ostravi osvojil srebrno odli\xc4\x8dje._NEWLINE_Leta 1996 je ustanovil pihalni orkester Ilirska Bistrica in ga vodil do 23. maja 2015, tudi s tem orkestrom je leta 2001 na tekmovanju v Svetem Antonu v 4. te\xc5\xbeavnostni stopnji osvojil zlato odli\xc4\x8dje. Leta 2002 v Ilirski Bistrici in leta 2005 na tekmovanju v 3. te\xc5\xbeavnostni stopnji osvojil srebrni odli\xc4\x8dji. 23. maja je dirigentsko palico predal svojemu nasledniku in biv\xc5\xa1emu u\xc4\x8dencu Simonu Toma\xc5\xbei\xc4\x8du._NEWLINE_Leta 2005 je v 1. te\xc5\xbeavnostni stopnji v Desklah in prav tako v mednarodni konkurenci v 1. te\xc5\xbeavnostni stopnji v Ostravi na \xc4\x8ce\xc5\xa1kem s pihalnim orkestrom Vi\xc4\x8d-Ljubljana osvojil srebrni odli\xc4\x8dji. Pri JSKD RS in zalo\xc5\xbebi Hartman je izdal skupaj ve\xc4\x8d kot 10 lastnih skladb. V letu 2008 je na razpis JSKD Dom\xc5\xbeale dobil prvo nagrado za naj kora\xc4\x8dnico Menge\xc5\xa1 2008, ter delil drugo nagrado za skladbo: Suita za pihalni orkester, za katere skladbe je izdal razpis JSKD in ZSG._NEWLINE_Od leta 2011-2014 je bil, kot predstavnik Slovenije, \xc4\x8dlan strokovne \xc5\xbeirije na tekmovanju pihalnih orkestrov Srednje Evrope Blassmusikfest Mitteleuropa Split.'